20.1.2023
SK
Úradný vestník Európskej únie
C 20 A/17
PRÍLOHA GENERÁLNE RIADITEĽSTVO PRE PARTNERSTVÁ V ZÁUJME PARLAMENTNEJ DEMOKRACIE – RIADITEĽ­ STVO PRE VONKAJŠIE STYČNÉ KANCELÁRIE
HLAVNÉ ÚLOHY
(Oddelenie pozostávajúce zo 40 zamestnancov: 35 úradníkov (vrátane 4 úradníkov vyslaných v rámci ESVČ a 5 úradníkov poskytnutých inými generálnymi riaditeľstvami), 3 dočasných zamestnancov a 2 zmluvných zamestnancov) 9. 1.
2023 — zabezpečovať zastúpenie Európskeho parlamentu v tretích krajinách a medzinárodných organizáciách, najmä prostredníctvom styčnej kancelárie Európskeho parlamentu v Spojenom kráľovstve, styčnej kancelárie EP a Kongresu USA vo Washingtone DC, ako aj pobočiek Európskeho parlamentu pri Organizácii Spojených národov v New Yorku, Asociácii národov juhovýchodnej Ázie (ASEAN) v Jakarte a Sekretariáte Africkej únie v Addis Abebe; — zabezpečovať riadenie, koordináciu a organizáciu oddelení a útvarov v rámci riaditeľstva, ako aj personálne riadenie a všeobecnú organizáciu riaditeľstva; — propagovať hodnoty a záujmy EÚ na celom svete a uľahčovať ich presadzovanie prostredníctvom oddelenia pre program návštevníkov Európskej únie a prostredníctvom interpersonálnej diplomacie a otvoreného dialógu s externými partnermi pozvanými na študijné návštevy v inštitúciách EÚ, so zameraním na návštevníkov z kontinentálnych demokracií; — riadiť projekty; — vykonávať úlohy povoľujúceho úradníka vymenovaného subdelegovaním.
STYČNÁ KANCELÁRIA EURÓPSKEHO PARLAMENTU V SPOJENOM KRÁĽOVSTVE
— prispievať k rozvoju vzťahov medzi Európskym parlamentom, parlamentom Spojeného kráľovstva, vnútroštátnymi, regionálnymi a miestnymi orgánmi Spojeného kráľovstva; poskytovať informácie o politickej situácii v Spojenom kráľovstve politickým orgánom a hierarchii; — stimulovať a zabezpečovať verejnú diskusiu o práci EP s využitím všetkých vhodných prostriedkov, najmä vo vzťahu k občanom EÚ, mladým ľuďom a proeurópsky orientovaným Britom organizovaním politických a kultúrnych diskusií a podujatí; realizovať kampane zamerané na hodnoty, ako sú kultúrna rozmanitosť a ľudské práva; rozšíriť sieť dobrovoľníkov „together.eu“; — poskytovať logistickú podporu predsedníčke Parlamentu, poslancom a parlamentným delegáciám pôsobiacim v Spojenom kráľovstve; — zabezpečovať finančné riadenie činností vykonávaných styčnou kanceláriou; riadiť svoje ľudské zdroje a logistiku Domu Európy; — informovať národné, regionálne a špecializované masovokomunikačné prostriedky (tlač, TV, rozhlas, internet, sociálne médiá) o stanoviskách Európskeho parlamentu; spravovať webovú stránku styčnej kancelárie; — implementovať medziinštitucionálne vzťahy s Európskou službou pre vonkajšiu činnosť (ESVČ) vrátane spoločnej správy verejného priestoru.
KANCELÁRIA EP PRE KONTAKTY S KONGRESOM USA VO WASHINGTONE
— uľahčovať parlamentný dialóg s Kongresom Spojených štátov amerických a ďalšími orgánmi prípravou virtuálnych návštev alebo stretnutí v rámci Transatlantického dialógu zákonodarcov (TALD) alebo s Delegáciou pre vzťahy so Spojenými štátmi americkými, delegáciami parlamentných výborov alebo inými orgánmi, orgánmi a poslancami EP, ktorí cestujú do Spojených štátov amerických; — posilňovať väzby s orgánmi Kongresu na všetkých úrovniach; pripravovať návštevy poslancov alebo zamestnancov EP a Kongresu zamerané na posilnenie vzájomného porozumenia; — prehlbovať kontakty s think-tankmi, univerzitami, akademickými inštitúciami a expertnými skupinami, ako aj s mimovládnymi organizáciami a ďalšími zainteresovanými stranami; rozvíjať účasť styčnej kancelárie na záujmových seminároch a konferenciách, ako aj propagovať informácie o EÚ a činnosti na zvyšovanie informovanosti o práci EP na fórach a v univerzitných a akademických kruhoch;